n_a

Binadamu ameumbwa na hisia au mapenzi. Hupenda ahisipo na kuchukia aamuapo. Maamuzi yake huhusiana na dhana zake. Ndiposa wanafalsafa na wasomi hulandanisha kwa ukaribu sana hisia na fikra. Aidha huishi kutuasia bayana. Dhamira safi ni tandiko laini kwa hivyo, hatuna budi kuambaa hisia potovu au dhana hasi zinazotulemaza kifikira. 

Mwungwana hawi beramu iongozwayo na upepo. Yeye hafuati hisia zake ovyo minghairi ya kutia na kutoa. Kabla ya kutenda lolote linaloweza kumwathiri halafu hutafuta maoni ya wazee. Yakini yakinifu, jungu kuu halikosi ukoko. Mwungwana yuyu huyu huvienzi vitabu na kuvitalii kutwa kuchwa ili kuijaza hazina yake ya elimu. Yeye huwa mfuasi mkubwa wa ulumbi, elimu ni habari na bahari eti. 

Ni vyema basi kujifunza kukabiliana na kudhibiti hisia zetu. Hisia za furaha zikikithiri zaweza kudirikisha mwanguko au balaa. Mathalani, vijana wanapofurahia ushindi michezoni, masomoni ama katika midahalo yoyote ile nyeti, hufurahia ghaya ya kufurahia. Wengi hujisahau kiasi cha kuzimia zi katika vituko na visanga vya kushangaza. Tumesikia visa vya wanafunzi kukesha madanguroni na vilabuni wakifurahia "uhuru" wao baada ya kukamilisha masomo. Hujifanya waarifi wa mambo na kuzitema nasaha za wakubwa kama masuo. "Ehel Nimekuwa mtumwa wa vitabu na walimu kwa miaka na mikaka sasa niacheni nifurahie ujana kwani ni moshi” 

Vilevile hisia za huzuni pamoja na dhana hasi hutumausha waja. Ni halali kuhuzunika wakati wa majonzi na majanga lakini si vyema kuruhusu jitimai na kibuhuti kutamalaki sehemu kubwa ya maisha yako. Kwa mfano unapofiwa na "ua la moyo wako, huhisi dhaifu zaidi ya mkufu, dunia kuwa katili na kiza kingi kuvamia moyo wako mzito. Huenda ukaamini tetesi za watesi kuwa mwenzio kasafirishwa jongomeo na huyu au yule nawe utashawishika upesi kulipiza kisasi hata kwa kizazi cha mtuhumiwa. Jameni tusisahau kuwa uovu hatima yake huwa mbovu. Tuyalaumbatie maadili kwani ndiyo dira ya maisha akhiyari. 

Kwa hivyo, hisia zisituongoze maishani kwani mambo mengi yafanywayo kwa pupa bila makini huzaa madhila na fila bila lila zozote. Inna, enga kabla ya kujenga. Tujihadhari dhidi ya upurukushani na uroho lakini tujenge mioyo ya udugu baina yetu bila hisia zozote za kuchonganisha. Wanaozembea kudumisha ubia na majirani zao wakumbuke vyema kuwa jirani ni akiba. Waaidha, kumpa mwenzio si kutupa. Naye atiliwaye upondo ni faradhi ashukuru. Hata hivyo akigeuka punda aliye na fadhila za mashuzi atamvunja moyo mwenziwe aliyedhamiria kumpa mkono.